AlexejDobrolubov/national_council_slovak_2010 huggingface dataset:
35. schôdza NR SR - 9.deň - B. popoludní
Dátum: 2025-06-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

134. Ďakujem, pani kolegyňa. Veľmi mi je ľúto, že hneď v úvode ste optimizmus pána Horeckého ohľadne ministra Huliaka absolútne potopili. Hneď v úvode. Žiaľbohu, mrzí ma, to pán Horecký, pretože ja si tiež myslím, že pán Huliak absolútne svojou demagógiou, svojou neodbornosťou, svojou, to ani nebudem hovoriť, to, to je niečo neskutočné, pretože podporiť takýto zákon je normálne. Veď tu naozaj nejde o nič iné, len o to, aby sme vyšli turistom v ústrety, aby mali jednoduchšiu, jednoduchší život celkovo. Ale mňa zaujíma, vy ste povedali niekoľkokrát, že toto je apolitický zákon. A ja neviem čo má napríklad ochrana detí alebo čo má zákony, ktoré pomáhajú ľuďom, s politikou. Takže ja si nemyslím, pretože každý jeden zákon, čo sa tu predkladá, je politický, pretože politický nominant Huliak, ktorý kedysi rozprával o Ficovi, že kto uverí Ficovi, tak si nezaslúži lepší život, tak už teraz rozhoduje o turistických chodníkoch, rozhoduje o tom, že Tipos dostane nového riaditeľa a tie peniaze kde pôjdu. Čiže toto je normálny zákon ako každý jeden normálny zákon. Len jednoducho tá politika je vnesená či už mocenskými alebo inými chúťkami a mne je ľúto ešte raz na záver, pán Horecký, že vy ste stratili optimizmus voči Huliakovi. Ďakujem.
35. schôdza NR SR - 9.deň - A. dopoludnia
Dátum: 2025-06-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

38. No neviem, koľkokrát si ho už teda vyzval v tej tvojej rozprave. Bolo to viac ako 30? Ale on počas celého toho tvojho vystúpenia sa tam bavil. Minister Kamenický, ktorého psou povinnosťou je počúvať poslancov, veď je podriadený parlamentu, tak sa tam s tým pánom v tej kockovanej, v tom kockovanom onom bavil. Oni presne rozprávali, že nechodíme do roboty, teda že nie my nechodíme do roboty, že tu nikto nebol, pán Kamenický rozprával. Teraz v robote si vybavuje nejaké kšefty tam s tým pánom a má to na saláme, jemu je to jedno. Oni sa nemôžu stretnúť na ministerstve, tuto sa musia teraz počas tvojho vystúpenia baviť. Škoda, že ich nezaberala kamera, lebo kamera zaberala teba, ale presne si povedal, že pán Kamenický, poďte tu a povedzte nám to. Nie. On vystúpi na záver a tie, také tie žvásty o tom, že Matovič to tu rozkradol, zanechal nám obrovské financie, teda dlhy a tak ďalej a tak ďalej. Tak keď Matovič to tu rozkradol, ešte raz sa pýtam, z čoho ste si nadelili platy. Z čoho bude Kaliňák kšeftovať tie miliardy? Z čoho si vy dávate vašim štátnym zamestnancom, vašim smeráckym štátnym zamestnancom tie odmeny, keď to tu niekto rozkradol? Že vám nie je hanba! Mne to príde také vieš, videl si ten film, Julo, účtovník Fantozzi? Videl si ten film? No mne to príde také, ako keď účtovník Fantozzi by viedol Slovensko a bol by na jednom ministerstve, tak ten účtovník Fantozzi sa bojí, ešte na bicyklíku chodí a tak sa trasie, tak ten účtovník Fantozzi je podriadený Robertovi Ficovi, to hovorím príklad, Julo, na teba reagujem... (Prerušenie vystúpenia predsedajúcim.) Danko, Andrej, podpredseda NR SR Poprosím vás slušne, pán poslanec. Pročko, Jozef, poslanec NR SR ... tak ten účtovník Fantozzi namiesto, namiesto... nestarajte sa do toho, Danko, hovorím, reagujem naňho. Čo už zase tu predvádzate, Danko? Zase prerušujete človeka. Čo ste si chľapol niečo ráno? Nechajte tu človeka dopovedať, keď ... (Prerušenie vystúpenia časomerom.)
35. schôdza NR SR - 9.deň - A. dopoludnia
Dátum: 2025-06-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

16. Ďakujem veľmi pekne. Kaliňák ide míňať miliardy, ale Matovič to tu rozkradol. Fico a ministri si zvýšili platy, ale Matovič to tu rozkradol. Štátne zákazky predražujú desaťnásobne, ale Matovič to tu rozkradol. Žilinka doživotná renta, Fico doživotná renta, ten, jak sa volá, Gedra? Gerda? Či jak sa volá? Päťtisíc, desaťtisíc mesačne, všetci štátni tajomníci dvojnásobné odmeny, ale Matovič to tu rozkradol! Do psej matere, čo rozkradol, keď si dávate miliardy do kešene! Ja tomu nerozumiem, pán Kamenický, kto to tu rozkradol, keď si minis... vy ste si, Kamenický, zvýšili dvojnásobne plat, z čoho? Veď to tu Matovič rozkradol, Kamenický! Čo ste to vy zobrali z oného, z Modrého z neba? Povedali ste pán, povedali ste, pán kolega, že podnikateľom priniesli chaos. To nie je chaos, to je odporné svinstvo, čo urobili. Ako ja, my máme malý podnik, ale to, čo urobili aj s transakčnou daňou, to je odporné, hyenistické. Toto naozaj robia len, len zlodeji, kšeftári a mafiáni. Nikto iný. Pýtali ste sa vy vo svojej, vo svojom vystúpení, že kto bude chcieť podnikať v tejto krajine, a povedali ste, že nikto. No to si nemyslím, opak je pravdou. Budú chcieť podnikať kšeftári, zlodeji, ruská mafia! Veď, veď Robert Fico je ako stvorený pre podnikateľov, ktorí, ktorí rabujú a drancujú. Čo my chceme, keď nám tu vládnu naozaj zločinci, keď vysokú štátnu funkciu zastáva ožran?! Čo my tu chceme?! Je to hanba.
35. schôdza NR SR - 8.deň - A. dopoludnia
Dátum: 2025-06-06
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

33. Spýtal si sa, Julo, vo svojej, vo svojom vystúpení, že čo si majú ľudia myslieť o tejto vláde, o tomto, čo robia. Ako oni sa spoliehajú na to, že ich voliči si nemyslia nič. Jednoducho naozaj Fico rozpráva ľuďom, že musíme konsolidovať, lebo Matovič to tu rozkradol celé, ale my to zachránime. Namiesto zachránenia tak sa tvária, že konsolidujú, že šetria. Ale čo robia? Ako si povedal, Kaliňák ide minúť miliardy, miliardy z toho, čo ľudia ušetria! Čo to je za premiéra Slovenskej republiky, ktorý hovorí ľuďom, musíme šetriť, ľudia, musíte šetriť a sám sebe si zvýši dvojnásobne plat! Čo toto je za chrapúňa, čo to je za človeka, ktorý toto urobí?! Ale oni veria, že ich voliči, im je to jedno, pretože Fico povie, že jednoducho musíme šetriť, no tak ten Fico povedal, musíme šetriť, lebo ten Matovič to tu rozkradol. Presne si pomenoval, že naozaj za jeden rok, za jeden rok minuli toľko, čo my sme minuli za krízy počas toho, že naozaj počas toho covidu sa museli zachraňovať ľudia, museli sa zachraňovať podnikatelia. Oni za jeden rok to minuli. Za jeden jediný rok, že ich hanba nefacká! A namiesto toho, aby naozaj počúvali, veď Kamenický sa tvári, že to je ako naozaj odborník, Karas tu dával, to je ten, čo tam sedí, Karas, ktorý vyrušoval poslanca, keď vystupoval, no tak on navrhol, on navrhol Žilinkovi, Žilinkovi rentu. To je neskutočné! Ale čo je smutné, teraz tiež vrieskajú. Myslíte, že ich Žiga upozorní, aby nevrieskali? Žiga sa usmieva, usmieva sa potom, keď tamto tá partička vyrušovala. Čo je smutné? Minister počas rozpravy vyrušuje a jemu je to jed... (Prerušenie vystúpenia časomerom.)
35. schôdza NR SR - 7.deň - B. popoludní
Dátum: 2025-06-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

70. Ja som veľmi zvedavý, Ondrej, ako to budú riešiť, pretože pred týždňom sme mali dva návrhy Jula Jakaba, hneď prílepok, nedáme o tom hlasovať, prílepok, nedáme o tom hlasovať. Tak som veľmi zvedavý, čo táto vládna koalícia urobí v prípade týchto prílepkov, pretože ak sa tvária, že sú spravodliví, oni sú čestní, ten SMER je naozaj strana, kde nekradne sa, kde sa nekšeftuje, vedia všetko spravodlivo, tak tak ako zaťali Jula, tak som zvedavý, čo urobia s týmito prílepkami. Ale som hlboko presvedčený, že ti budú rozprávať viete, my sme to mali v MPK, pán poslanec, je to veľmi dôležité, lebo určite sa to týka niečoho, čo je najdôležitejšie, pretože sme to nestihli a musíme to urobiť a to je také, že viete, pán poslanec, my by sme to mohli, ale veď to všetko prešlo a my sme dohodnutí. To bude (povedané so smiechom), to bude taká fraška a ja sa na to teším. Veľmi sa teším, či zarežú, či pán Raši povie prílepok, nedáme hlasovať, prílepok, nedáme hlasovať, prílepok, nedáme hlasovať.Ďakujem.
35. schôdza NR SR - 7.deň - A. dopoludnia
Dátum: 2025-06-05
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

vymazať ----------------------------------------- 58. Ďakujem. V úvode si hneď povedal, že ľudia, ktorí zastávajú vysoké funkcie, a hlavne tie také silové funkcie, musia byť naozaj aj svojím morálnym kompasom, aj správaním takí, aby tá funkcia bola zastávaná čestne, spravodlivo, rovno. Ja si pamätám, ako som pani Kolíkovej povedal, keď sa riešilo súdnictvo, tak som jej povedal, že ale najprv vyriešme to, aby tí sudcovia sa báli rozhodovať zlým spôsobom. Aby tí sudcovia nerozhodovali na základe toho, kto im akú poskytne finančnú odmenu. Tí sudcovia sú beztrestní. Ja som s tebou absolútne stotožnený v tom, že človek, ktorý je na vysokom poste alebo generálny prokurátor, špeciálny prokurátor, tak zrušili chlapci, zločinci, špeciálnu prokuratúru, ale mal by tom byť naozaj človek, ktorý, jeho morálny kompas je veľmi čistý. A potom si povedal, že Progresívne Slovensko má výhrady a nechce Daniela Lipšica, má k nemu výhrady. No ako ja im to neberiem. Však ako ja, každý môže mať svoj názor. Napríklad mali názor na HLAS a na Peťa Pellegriniho, na súdruhov, tam, jak sa volá, Raši a ten s nastrelenými vlasmi, Šutaj Eštok, s nimi chceli ísť do vlády, takže ako nech sa páči. Však každý môže, každému sa iné páči. Niekomu sa nepáči Lipšic a niekomu sa páči Šutaj Eštok. Vieš, Gábor, politika, ja som si jednu vec tu uvedomil, že to je naozaj, tu veľa ľudí hrá divadlo. Tvária sa, že chcú čestnosť, spravodlivosť, že chcú byť oni tí, ktorí ukážu národu a pritom kšefty, kšefty a kšefty, a to je smutné.
35. schôdza NR SR - 6.deň - B. popoludní
Dátum: 2025-06-04
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

V pohode, pán Gašpar, ja viem, málo vás je, nestíhate. Toto, čo sa udialo na Slovensku od vládnych politických špičiek, keď naozaj premiér Slovenskej republiky... ===== V pohode, pán Gašpar, ja viem, málo vás je, nestíhate. Toto, čo sa udialo na Slovensku od vládny politických špičiek, keď naozaj premiér Slovenskej republiky nazval ľudí, ktorí prišli skontrolovať, skontrolovať peniaze, konkrétne poslanca českého, vrahom, je niečo neskutočné. Veď keď sa nemáte čoho, no teraz tu nikto neni, pán Gašpar, keď sa nemáte v tej koalícii čoho báť, veď ste čestní ako anjeli, tak to nechajte skontrolovať. Prečo nadávate ľuďom, ktorí prišli len skontrolovať? Veď keď to ľudia skontrolujú, tá Európska únia skonštatuje, že no ten Fico naozaj nerozdal tie peniaze na penzióny, tí ľudia si to urobili všetko v poriadku, je to všetko čestné, je to všetko spravodlivé, tak nech sa páči. Ale ešte sa ani nezačalo kontrolovať, a už ste sa v tej koalícii všetci, ale všetci tak začali brániť a tak ste začali urážať ľudí, ktorí jednoducho to, čo tu povedal pán poslanec, prišli skontrolovať peniaze. Veď keby nám niekto, ako sme, my sme tiež ako v Európskej únii, povedal niekto choďte skontrolovať tie peniaze , no tak naši poslanci, veď, preboha, taká poslankyňa Laššáková by to určite išla skontrolovať do inej krajiny. A ako by ste sa cítili, keby ju nazvali vrahom, veď tá vrahyňa Laššáková prišla skontrolovať do cudzej európskej krajiny peniaze. To bolo strašné. Ja sa tak hanbím. Moji kamaráti z Česka mi písali co to tam, Pepo, máte? No hovorím, mafiánov máme, mafiánov, ktorí sa boja a ktorí už vopred zlodej kričí, chyťte zlodeja! Ja s tým absolútne súhlasím, ale ani toto uznesenie neprejde, pretože sa boja, oni sa naozaj boja, lebo tie peniaze... (Prerušenie vystúpenia časomerom.)
6. schôdza NR SR - 19.deň - B. popoludní 2
Dátum: 2024-01-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

105. Ďakujem, pán predsedajúci. Pán poslanec Bužo, veľká vďaka za vaše vystúpenie v rozprave. Hovorili ste o nezmyselnej argumentácii na obhajobu rušenia Úradu špeciálnej prokuratúry a poukázali ste tiež na to, ako správa Generálnej prokuratúry odhalila jednu z vecí, ktorá by si skutočne zasluhovala zrýchlené konanie, urýchlené konanie, urýchlenú nápravu. A to je pritom len jedna z vecí, ktoré sú tam naliehavé, pokiaľ ide o stav našej spoločnosti. V tejto rozprave opakovane pripomíname, že už niekoľko týždňov či skoro mesiacov by tento parlament mohol riešiť iné naliehavé veci v našej spoločnosti, problémy školstva, zdravotníctva, životného prostredia, ľudských práv, ľudských práv obrovskej časti občanov a občianok Slovenskej republiky, to sú závažné veci, ktoré by, ktorým by sme sa mali venovať. Ja znova pripomeniem vyjadrenie pani prezidentky z dnešného jej poludňajšieho prejavu, keď povedala: Nerobte to takto. No vy možno, kolegyne, kolegovia z koalície, poviete, však vy to tu zdržujete, veď ne... nerozprávajte toľko, toto nech je za nami a môžeme sa venovať tým veciam, ktoré som teraz pomenoval. No ja na to môžem odpovedať len to, že my nezdržujeme, my vám len chceme ukázať, že s vašou aroganciou moci ste narazili na ľudí, ktorí chcú brániť spravodlivosť a demokraciu. Nerobte to takto, stiahnite ten návrh a môžeme sa spoločne venovať naozaj dôležitým veciam tejto spoločnosti. (Potlesk.)
6. schôdza NR SR - 19.deň - B. popoludní 2
Dátum: 2024-01-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

62. Ďakujem, pán predsedajúci. Pán poslanec Krajčí, vy ste vo vašom vystúpení upozornili aj na to, že Ústavný súd v minulosti sa vyjadroval ku skráteným legislatívnym konaniam. Niektoré podrobnosti ste uviedli a doplním ešte z nálezu Ústavného súdu č. 13 z roku 2022, kde sa hovorí: "Národná rada je pri výkone svojich kompetencií viazaná ústavou, čo platí aj pre proces prerokovania a schvaľovania zákonov. Ak sa Národná rada domnieva, že podmienky na skrátené legislatívne konanie sú nenáležité, môže zmeniť príslušné ustanovenia zákona o rokovacom poriadku, nemôže ich však svojvoľne porušovať" a toho sme, žiaľ, svedkami. Nález Ústavného súdu potom pokračuje: "Procedurálne pravidlá na prijímanie zákonov sú odrazom demokratického pluralitného systému, v ktorom má mať opozícia možnosť vyjadriť sa a presadiť aj záujmy menšiny. S uvedeným korešponduje povinnosť väčšiny rešpektovať ochranu menšín, v tomto prípade parlamentnej opozície, čím sa napokon realizuje aj samotná kontrola parlamentnej väčšiny." Teda ide tu o stav demokracie, stav spravodlivosti. A využijem túto príležitosť na to, aby som citoval jeden dobre známy text: Blahoslavení sú hladní a smädní po spravodlivosti, lebo oni nasýtení budú. A myslím si, že toho sme svedkami teraz, dnes sú námestia opäť plné. Ľudia na Slovensku sú hladní a smädní po spravodlivosti a nemýľte sa, oni sa tej spravodlivosti dočkajú. (Potlesk.)
6. schôdza NR SR - 19.deň - B. popoludní
Dátum: 2024-01-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

61. Ďakujem, pán predsedajúci. Pani Remišová, ďakujem veľmi pekne za vaše vystúpenie. Reagovali ste v ňom na pani prezidentku, na to, ako sa ona vyjadrila k rizikám skráteného legislatívneho konania. Mňa na vystúpení pani prezidentky zvlášť zaujalo to jej veľmi jasné zvolanie "nerobte to takto". Teda ona uznala, že koalícia má mandát, ktorý získala vo voľbách na to, aby prípadne mohla urobiť aj zásahy do trestnej politiky štátu, ale veľmi jasne povedala, že sú tam obrovské riziká predovšetkým pri tom spôsobe, akým to koalícia hodlá urobiť. A teda apelovala na zodpovednosť koaličných poslancov a koaličných politikov a o to tu ide. Toto, ja by som rád znova zopakoval. Koalícia sa pri tejto bezhlavej reforme Trestného zákona zahráva s dôverou občanov v systém justície, v spravodlivosť v našej spoločnosti. A to je veľmi nezodpovedné konanie. Nezodpovedné v tom zmysle, že môže viesť k tomu, že občania, keď stratia dôveru v justíciu, budú brať spravodlivosť do vlastných rúk. A toto je niečo, čo pri takomto konaní si koalícia berie na svoje triko, berie na zodpovednosť. Ja si myslím, že už je skutočne načase, aby si aj poslanci, aj politici koalície uvedomili, že sa tu zahrávajú s ohňom a že hrajú veľmi nebezpečnú hru. Ďakujem.
6. schôdza NR SR - 19. deň - A. dopoludnia
Dátum: 2024-01-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

54. Ďakujem, pán predsedajúci. Ďakujem, pán Pollák, za vaše vystúpenie. Spomínali ste aj škandalózny výrok premiéra Roberta Fica v Davose. Ja chcem len pripomenúť, že katalóg jeho rasistických protirómskych výrokov je veľmi dlhý. A ja som si tu niektoré vyhľadal a v podstate som aj uvažoval, že ich tu budem citovať, ale pripadá mi to tak odporné, že to radšej nebudem robiť. Poviem namiesto toho niečo iné. Mne sa zdá, že politická moc Roberta Fica a jeho spriaznených ľudí je postavená na rasizme veľkej časti slovenskej populácie. Ten rasizmus je buď skrytý, alebo otvorený. A on vlastne potrebuje tento rasizmus, preto nerieši situáciu Rómov na Slovensku. On potrebuje tú situáciu, aby pretrvávala tak, ako je, aby ľudia zotrvávali na Slovensku v tých svojich protirómskych postojoch. To, čo máme, s čím máme na Slovensku dočinenia, je vlastne to, že zlá sociálna situácia Rómov sa vysvetľuje ich etnicitou a považuje sa to za neriešiteľný problém. Keď je raz niekto Róm, tak jednoducho nemôže robiť; to vyplýva aj z toho citovaného výroku. Kým pri nerómskych ľuďoch, pri Nerómoch sa zlá situácia vysvetľuje spoločenskými alebo politickými okolnosťami, ktoré sa dajú zmeniť, ale to, že je niekto Róm, sa zmeniť nedá. To je obrovský problém, to je jadro toho, čo niektorí antropológovia pomenúvajú ako anticiganizmus. Je to preto absurdné, že moc tejto vlády je postavená na rasizme a je potrebné to zmeniť. (Potlesk.)
6. schôdza NR SR - 19. deň - A. dopoludnia
Dátum: 2024-01-18
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

20. Ďakujem, pán predsedajúci. Danka, ďakujem, za tvoje vystúpenie. Okrem iného si vo svojom vystúpení hovorila to, že skrátené legislatívne konanie medzi mnohými negatívnymi dopadmi má aj ten, že prehlbuje medzi mladými ľuďmi pocit nedôvery a stratu nádeje, že sa na Slovensku niečo zlepší, a preto odchádzajú. Ja by som doplnil niekoľko faktov k tým, ktoré si už uviedla. Zo Slovenska odchádza študovať do zahraničia 22 % z celkového počtu vysokoškolských študentov. Priemer Európskej únie je 4 %, to znamená, že na Slovensku máme päťnásobne viac mladých ľudí, ktorí odchádzajú študovať do zahraničia. Medzi dôvodmi, ktoré uvádzajú ako, čo ich vedie k odchodu, je nízka kvalita univerzít, výška mzdy, kvalita pracovného prostredia, možnosť sebarealizácie a vôbec celková atmosféra v krajine, a to je aj ten dôvod, ktorý si pripomenula ty. Je smutné, že tento čas, ktorý venujeme výhradám voči skrátenému legislatívnemu konaniu, by sme mohli ako poslanci, ako zákonodarný orgán venovať prijímaniu užitočných zákonov, ktoré by zlepšili situáciu aj v oblasti vysokého školstva. Chcem len pripomenúť, že vláda odborníkov, od ktorej moc preberala súčasná vládna koalícia, nechala na stole Národnú stratégiu výskumu, vývoja a inovácií 2030, v ktorej je niekoľko dobrých návrhov na to, aby sa zlepšilo prostredie aj pre vysoké školy. Hovoria tam o zvýšení počtu doktorandov najmä zo zahraničia. To sú veci, ktorým by sme mali venovať čas, a nie uviaznuť vlastne v takejto diskusii, ktorou, ktorou musíme pripomínať verejnosti... (Prerušenie vystúpenia časomerom.)
6. schôdza NR SR - 18.deň - B. popoludní
Dátum: 2024-01-17
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

121. Ďakujem, pán predsedajúci. Tamara, ďakujem veľmi pekne za tvoj príspevok, tiež ma potešilo, že si prepojila problematiku skráteného legislatívneho konania na ohrozenie životného prostredia a citovala si ministra životného prostredia, podpredsedu vlády Tomáša Tarabu, ktorý, ktorý povedal: „Ochrana životného prostredia nesmie stáť v ceste žiadnej výstavbe.“ To je veľmi príznačný citát pre, pre celý tento proces. A mňa zaujalo to, že to hovorí vlastne človek, ktorý jednak teda je jedným z hlasných obhajcov tohto skráteného legislatívneho konania a zmien, ktoré sa dotknú ochrany životného prostredia, teda tie sadzby, zníženie sadzieb, pokiaľ ide o, o likvidáciu chránených životných druhov alebo zásahov do, do chránených oblastí. Príznačné je to, že pán minister Taraba sa, vlastne zakladal a bol predsedom a teraz je členom strany ŽIVOT, strany ŽIVOT, ktorá to má v názve, a, a je to strana, ktorá sa hlási ku kresťanským hodnotám. No a to ma vedie k otázke, ku akým kresťanským hodnotám vlastne a k akej kresťanskej teológii vo vzťahu k životnému prostrediu sa hlási táto strana a pán minister Taraba, pretože ak by sme sa pozreli na stanoviská pápeža Františka a jeho posledné vyjadrenie na klimatickej konferencii v Dubaji, na ktorej inak bol aj pán minister tam, pápež František povedal túto vetu – označil ničenie životného prostredia za urážku Boha. Tak verím, že si to vypočul z úst pápeža aj pán minister Taraba.
6. schôdza NR SR - 18.deň - B. popoludní
Dátum: 2024-01-17
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

94. Ďakujem, pán predsedajúci. Pani poslankyňa Remišová, veľmi pekne ďakujem za váš príspevok. Vy ste okrem iného hovorili opäť o tom, prečo toto skrátené legislatívne konanie je problematické, uvádzali ste, že jedným z dôvodov pre skrátené legislatívne konanie je odvrátenie závažných hospodárskych škôd. No a ukazuje sa, že týmto skráteným legislatívnym konaním, naopak, budú spôsobené závažné hospodárske škody, a to dnes potvrdil aj Európsky parlament svojím uznesením, ako sme už viackrát počuli, ľudia, ktorí sa vyjadrujú z ostatných členských štátov na adresu iných členských štátov, nie sú mechom praštení, veľmi pozorne sledujú, čo sa deje v danej krajine, a keď už niečo takto povedia tak závažné, ako je uznesenie Európskeho parlamentu, tak je to odôvodnené. Ja len doplním, že to uznesenie, ktoré bolo na adresu Slovenska dnes prijaté v Európskom parlamente, zo 630 prítomných podporilo 496 poslancov, 70 bolo proti. A to, čo Európsky parlament hovorí na adresu Slovenska, je, je veľmi vážne. A ak teda som hovoril o tých hospodárskych škodách, tak si dovolím zacitovať: „Európsky parlament vyjadruje hlboké znepokojenie nad neodôvodneným využívaním zrýchleného legislatívneho procesu zo strany slovenskej vlády, najmä pokiaľ ide o navrhované zmeny Trestného zákona a zrušenie Úradu špeciálnej prokuratúry, ktoré ohrozujú integritu súdnych procesov, podkopávajú boj EÚ proti podvodom a ohrozujú ochranu finančných záujmov EÚ a prirodzeného prostredia na Slovensku a vyzýva vládu, aby prehodnotila tieto zmeny vzhľadom na ich možné dôsledky pre právny štát, finančné záujmy EÚ a protikorupčný rámec. Vyzýva Slovenskú vládu, aby dodržiavala záväzné zásady a smernice EÚ.“ Ďakujem.